Συκιές Θεσσαλονίκης

Οι Συκιές είναι περιοχή του πολεοδομικού συγκροτήματος της Θεσσαλονίκης και βρίσκεται στα βορειοανατολικά αυτής. Ο πληθυσμός ανέρχεται στους 35.545 κατοίκους, σύμφωνα με την απογραφή του 2021.

 Ιστορία 
Το προάστιο αυτό δημιουργήθηκε και αναπτύχθηκε μετά τη Μικρασιατική Καταστροφή και την ανταλλαγή πληθυσμών. Σε αυτό εγκαταστάθηκαν πολλοί πρόσφυγες από τη Μικρά Ασία (όπως από το Ροδοχώρι και την Αραβησσό της Καππαδοκίας), την Ανατολική Ρωμυλία (όπως από την Βάρνα) και την Ανατολική Θράκη. 
Από τις πατρίδες αυτές έλαβαν οι συνοικίες των Συκεών τα ονόματά τους (Ροδοχώρι, Νέα Βάρνα).
Ο πρώτος ναός που χρησιμοποιήθηκε απο τους πρόσφυγες στον νέο τότε οικισμό της Θεσσαλονίκης ήταν ένα ξύλινο ναΐδριο μικρών διαστάσεων. Αφιερώθηκε στον Άγιο Δημήτριο για να θυμούνται οι Μικρασιάτες (Καραμανλήδες) τον ομώνυμο ναό του τόπου τους (Ροδοχώρι). Το 1949 τερματίζεται η χρήση αυτού του ναϊδρίου και το 1950 θεμελιώνεται ο νέος, μεγάλος ναός που υπάρχει ως σήμερα.

Στον υψηλότερο βράχο των Συκεών έχει ανεγερθεί ο Ναός των Αγίων Θεοδώρων και Αγίας Αναστασίας, στον ίδιο σχεδόν χώρο που τον 7ο μ.Χ. αιώνα υπήρχε βυζαντινός Ναός των Αγίων Θεοδώρων (ή του Αγίου Μερκουρίου), του οποίου εντοπίσθηκαν η θεμελίωση και ψηφιδωτό δάπεδο εξαιρετικής τέχνης.

Στην περιοχή των Συκεών συναντάμε το δέντρο της συκιάς, σε οικόπεδα αλλά και σε ελεύθερους χώρους της περιοχής.

 Αξιοθέατα 
μικρογραφία|250px|Το Επταπύργιο από την ομώνυμη λεωφόρο των Συκεών.
 Το Επταπύργιο (Γεντί Κουλέ) που αποτελεί την βυζαντινή Ακρόπολη της Θεσσαλονίκης. Το μνημείο του Επταπυργίου είναι το σήμα κατατεθέν του Δήμου. Ένας χώρος, μνημείο σήμερα, κολαστήριο μέχρι χθες, που μαρτυρεί τη συνεχή αντίσταση του λαού μας, στην τουρκοκρατία, τη γερμανική κατοχή και την περίοδο της επταετίας. Το εξωτερικό τείχος της παλιάς πόλης γειτνιάζει με τον Δήμο, σε μήκος περίπου 1500 μέτρων, αρχίζοντας από το Επταπύργιο – Ακρόπολη, κατηφορίζοντας κατά μήκος των τειχών σχεδόν μέχρι την Ληταία Πύλη κοντά στον ναό των Αγίων Δώδεκα Αποστόλων.
 Το Μνημείο των Μικρασιατών Καππαδόκων προσφύγων στην συνοικία του Ροδοχωρίου.
 Το άλσος 'Δενδροφυτεία' ή 'Δασάκι' ή 'Άλσος' όπου βρίσκεται και ο δημοτικός θερινός κινηματογράφος.
 Το δάσος Σέιχ Σου που βρίσκεται σε μικρή απόσταση απο την πόλη.
 Το μουσείο ιστορίας όπου φυλάσσονται σπάνια λαογραφικά ενθύμια.
 Η Πολιτιστική Γειτονιά του Δήμου Νεάπολης-Συκεών που βρίσκεται κοντά στα βυζαντινά τείχη της Θεσσαλονίκης (δίπλα στο Πάρκο Ελπίδος, στη Δημοτική Ενότητα Συκεών). Μια σειρά παλιών προσφυγικών κατοικιών που επισκευάστηκαν  για να φιλοξενήσουν δράσεις πολιτισμού.

 Εκδηλώσεις 
 Η σημαντικότερη πολιτιστική διοργάνωση που πραγματοποιείται σε ετήσια βάση κάθε Αύγουστο είναι τα ΄΄Μερκούρεια΄΄, κατά τα οποία κρατικοί, δημοτικοί και ιδιωτικοί θίασοι παρουσιάζουν παραστάσεις, στο Δημοτικό Θέατρο ΄΄Μάνος Κατράκης΄΄ των Συκεών.
 Τους καλοκαιρινούς μήνες λειτουργεί ο θερινός κινηματογράφος του δήμου που βρίσκεται στην 'Δενδροφυτεία'.
Στο κολυμβητήριο Συκεών, το καλοκαίρι γίνεται μια εκδήλωση με τίτλο "Midnight Swim", μια ξεχωριστή εκδήλωση που περιλαμβάνει προβολή ταινίας δίπλα στην πισίνα, με ελεύθερη είσοδο για το κοινό, με την παράλληλη δυνατότητα της κολύμβησης υπό το χαμηλό φως των προβολέων και των κεριών.

 Συγκοινωνία 
Ο ΟΑΣΘ εξυπηρετεί την περιοχή με τις ακόλουθες τέσσερις γραμμές:
+#ΑφετηρίαΤερματισμός18ΚορδελιόΕπταπύργιο23Νέος Σιδηροδρομικός ΣταθμόςΣυκιές26ΚαλλιθέαΠλατεία Ελευθερίας28Ευκαρπία - ΣκλαβενίτηςΠανεπιστήμια
Επιπλέον, οι Συκιές είναι προσβάσιμες από τον περιφερειακό της Θεσσαλονίκης μέσω του έβδομου κόμβου.

 Συνοικίες 
μικρογραφία|Η θέση των Συκεών
Οι Συκιές χωρίζονται στις συνοικίες:

 Ροδοχώρι
 Κρυονέρι
 Νέα Βάρνα
 Ειρήνη Καστέλο
 Κολοκοτρώνη
 Αρμενοχώρι
 Άγιος Χαράλαμπος
 Ρήγα Φεραίου
 Άλσος
 Καλλιθέα
 Κάστρα
 Άγιος Βασίλειος
 Επταπυργίου
 Παράσχου
 Δενδροφυτεία

 Δήμαρχοι Συκιών 
Η Κοινότητα Συκεών συστάθηκε το 1934 και αναγνωρίστηκε σε δήμο το 1954. ΦΕΚ 264Α/19-10-1954.
+ Κατάλογος Δημάρχων των Συκεών  Εκλεγμένος ή διορισμένος δήμαρχος (Γέννηση - Θάνατος) Ποσοστό % (έτος εκλογών) Διάρκεια ΣημειώσειςΖαχαρίας Γουναρίδης (19??-????) 1955-1959Ο πρώτος δήμαρχος Συκεών. Μέλος της ΕΔΑ.Μακεδονία,  10 Ιουλίου 1977, [efimeris.nlg.gr/ns/pdfwin_ftr.asp?c=124&pageid=85257&id=-1&s=0&STEMTYPE=1&STEM_WORD_PHONETIC_IDS=AAiARiASJASfAAuAAgARfASXASdASVASJASZASHASMASPASaAAi&CropPDF=0 σελ. 23] Χαράλαμπος Αθ. Στάθης (1???-)1959-1964Εκλεγείς το 1959. Πρώτη φορά.΄Μακεδονία, 25 Δεκεμβρίου 1959, "Ευχαί του Δημάρχου Συκεών προς τους δημότας του". [efimeris.nlg.gr/ns/pdfwin_ftr.asp?c=124&pageid=25227&id=-1&s=0&STEMTYPE=1&STEM_WORD_PHONETIC_IDS=AAiASMASGASUASJASZASfASXASaAAgARvASdASSASNASmASVAAi&CropPDF=0  σελ.  4.]Παναγιώτης Αφαλής (1916-2015)Από το ΚΚΕ. Νικητής των εκλογών του 1964.Αντώνης Μάρκου, Ένας 34χρονος κεντροδεξιός επιχειρηματίας απειλεί το πιο πράσινο κάστρο της Ελλάδας, 14 Απριλίου 2019.1964-1967Αντικαταστάθηκε από τη χούντα.Χαράλαμπος Αθ. Στάθης - 1967-1974 Διορισμένος, επί χούντας. (2η φορά), με αναπληρωτή τον Στέφανο Αλεξ. Λαρίδη το 1967.Επιθεώρησις Τοπικής Αυτοδιοικήσεως, τχ. ΙΒ΄ (Δεκέμβριος 1967), σελ. 1125. ? Διορισμένος από την κυβέρνηση εθνικής ενότητας. 1974-1975Υπηρεσιακός. Παναγιώτης Αφαλής (1916-2015)52,29%  (1975) / 61,44%  (1978, από τον 1ο γύρο)Αποτελέσματα δημοτικών εκλογών στον Δήμο Συκεών, ΕΕΤΑΑ / 61,27% (1982) / 58,13% (1986) 1975-1988Ο πρώτος αιρετός δήμαρχος Συκεών μετά τη Μεταπολίτευση. 2η φορά. Ιωάννης Πανόπουλος (19??-) 56,92% (1990 από 1ο γύρο)  1991-1994 Νικητής των εκλογών του 1990. Σίμος Δανιηλίδης (1959-) 60,25% (1994 από τον 1ο γύρο) /  61,79% (1998 από τον 1ο γύρο) / 50,19% (2002, 1ος γύρος) / 53,67% (2006, 1ος γύρος) 1995-2010 Τελευταίος δήμαρχος προτού συγχωνευτεί ο δήμος στον δήμο Νεάπολης-Συκεών. Ο ίδιος εξελέγη δήμαρχος στον νέο δήμο, επανεκλεγείς το 2014 και το 2019.

 Παραπομπές 

 Εξωτερικοί σύνδεσμοι 



Κατηγορία:Συνοικίες και περιοχές Θεσσαλονίκης
Κατηγορία:Περιοχές της περιφερειακής ενότητας Θεσσαλονίκης